Tyholttårnet

Tyholttårnet er et telekommunikasjons- og radiotårn på Tyholt i Trondheim med en høyde på 120 meter over bakken (234 meter over havet). Plantegningene er unntatt offentlighet, kontakt Telenor Norge og/eller bygningsmyndighetene i Trondheim for innsyn. Kan se ut som om feilen kommer av feil høyde på betongmasten og avrundingsfeil på høyden til stålmasten. Se også Ticket#2015052010014722 (begrenset innsyn).Terje Bratberg: Trondheim byleksikon, Kunnskapsforlaget 1996, side 580 digital utgaveTyholttårnet 

Tårnet fungerer som plattform for fjernsyns- og DAB-sendere og er et knutepunkt for radiolinksamband. Det sto ferdig onsdag 22. mai 1985, og er i dag et populært turistmål. Fra utsiktspunktet 70 meter over bakken (184 moh) ser man det meste av Trondheim by, store deler av Trondheimsfjorden og det øvrige Trøndelag. I andre etasje, nærmere 75 meter over bakken, ligger spisestedet Egon, som roterer 360° i løpet av en time. Spisestedet har form som en 12-kant med store glassfasader. Tårnet er bygget i betong med diameter 7,2 meter. Tårnet har to heiser og to nødtrapperom. 

Ved byjubileet i 1997 fikk tårnet en kunstnerisk «kappe» som ble tatt ned i februar 2013.

Tyholttårnet er den nest mest besøkte severdigheten i Trondheim. 

Tårnet ble i april 2016 solgt av Vennatrø Gruppen til eiendomsinvestoren Karl Johan Kopreitan.

 Generell informasjon 
 Høyde, mast: 120 meter (nederst en betongdel på 76,6 meter med en 43,4 meter høy stålmast på toppen.)
 Høyde, utsiktspunkt (1. etasje): 70 meter over bakken (184 moh)
 Høyde over havet (foten av tårnet): 112,5 meterKommunekart over Trondheim, finnes på http://webhotel2.gisline.no/GISLINEWebInnsyn_Trondheim/ 
 Rotasjonshastighet: 1 rotasjon per time ( rpm; 0.0017 rad/s)
 Byggeår: 1985
 Gateadresse: Otto Nielsens vei 4
 Leverandør fasader: Daaland AS
 Arkitekt Nils Christian Ottesen

 Referanser 

 Eksterne lenker 

 Fakta om tårnet på www.trondheim.no

Kategori:Byggverk i Trondheim
Kategori:Severdigheter i Trondheim
Kategori:Samferdsel i Trondheim
Kategori:Tårn i Norge
Kategori:Byggverk fullført i 1985
Kategori:Lerkendal (bydel)